Public procurement notice: Contract Award Notice
Published: 2021-02-05
Buyer: Úrad pre reguláciu elektronických komunikácií a poštových služieb
Country: SK
Contract type: Services
Procedure: Open procedure
CPV classification: 71241000 | 72224100: Systems implementation planning services
Award criteria: Lowest price

Technical requirements: Predmetom verejného obstarávania je zabezpečenie odborných poradenských a konzultačných služieb pre Regulačný úrad s cieľom podporiť úspešnú implementáciu národného projektu zameraného na zefektívnenie procesov orgánu štátnej správy pre elektronické komunikácie a poštové služby a zefektívnenie zavádzania broadbandu v SR.
Zrušenie verejnej súťaže podľa § 57 ods. 2 zákona 343/2015 Z.z. o verejnom obstarávaní v znení neskorších predpisov
Verejný obstarávateľ v časti C súťažných podkladov - Opis zákazky stanovil, že predmetom zákazky je, okrem iného, aj vytvorenie dvoch modelov potrebných pre cenovú reguláciu elektronických komunikácií v súlade s definíciou relevantných trhov podľa Odporúčania Komisie 2014/710/EÚ o relevantných trhoch elektronických komunikácií podliehajúcich ex-ante regulácii.
Dňa 29. decembra 2020 bolo v Úradnom vestníku Európskej únie uverejnené Odporúčanie Komisie (EÚ) 2020/2245 zo dňa 18. decembra 2020 o relevantných trhoch produktov a služieb v sektore elektronických komunikácií, ktoré môžu podliehať regulácii ex ante (Ú. v. EÚ L 439/23, 29. decembra 2020. Podľa nového Odporúčania Komisie 2020/2245 na území Európskej únie podliehajú regulácii dva trhy:
Z doteraz platného Odporúčania Komisie 2014/710/EÚ, na základe ktorého bol stanovený predmet plnenia časti zákazky, boli novým Odporúčaním vypustené 3 trhy:
— Veľkoobchodné služby ukončenia volania v individuálnych verejných telefónnych sieťach poskytované v pevnom umiestnení,
— Veľkoobchodné služby centrálneho prístupu poskytované v pevnom umiestnení pre výrobky určené na hromadný trh.
Čo znamená, že Európska Komisia už viac nepovažuje za dôvodné uplatňovať reguláciu na týchto troch trhoch.
Ďalšou zmenou vyplývajúcou z nového Odporúčania Komisie 2020/2245 je požiadavka, aby na nových trhoch vykonávali národní regulátory geografickú analýzu, ktorá by mala vyústiť do vytvorenia geografických trhov (pozri Recitály 35 až 38 Odporúčania Komisie 2020/2245). Táto požiadavka nebola obsahom predošlého Odporúčania Komisie 2014/710/EÚ, a preto ani nebola zakomponovaná do Súťažných podkladov Opisu zákazky s požiadavkou, aby ju úspešný uchádzač plnil. Navyše, k novému Odporúčaniu 2020/2245 vydala Európska Komisia tzv. Vysvetľujúce memorandum (Explanatory Note C(2020) 8750 accompanying the document Commission Recommendation) v ktorom sa spresňujú resp. bližšie vysvetľujú jednotlivé ustanovenia nového Odporúčania 2020/2245. Vo Vysvetľujúcom memorande Európska komisia poukazuje na skutočnosť, že súčasným aj budúcim trendom v EÚ je poskytovanie služieb založených nielen na fyzickej, ale aj na pasívnej infraštruktúre. Typickým príkladom reprezentanta pasívnej infraštruktúry je nenasvietené optické vlákno, a preto bude potrebné zamerať sa na efektívnu reguláciu práve tohto prvku elektronickej komunikačnej siete, s čím doterajší opis predmetu zákazky nepočítal. S ohľadom na princíp "pohľad do budúcnosti" ktorý EK preferuje pri regulácii elektronických komunikácií je nevyhnutné pri regulačných zásahoch brať do úvahy budúci vývoj elektronických komunikácií. Všeobecne uznávaným názorom je, že z hľadiska budovania vysokokapacitných sietí je nevyhnutné nasadzovať nové prvky pasívnej infraštruktúry medzi ktorými jednoznačne dominuje výstavba optických sietí, a preto je regulácia nenasvieteného vlákna považovaná za kľúčovú rolu, ktorú by mal zohrať každý európsky regulátor.
Z dôvodov uvedených vyššie možno preto usúdiť, že sa zmenili okolnosti a podmienky za ktorých sa vyhlásilo verejné obstarávanie. Tieto okolnosti nie sú svojvoľné, sú založené na relevantných skutočnostiach, nemajú charakter zmeny zapríčinenej rozhodnutím samotného verejného obstarávateľa a nevychádzajú z vôle verejného obstarávateľa. Verejný obstarávateľ ich nemohol pri vyhlásení verejného obstarávania predvídať a existencia pôvodných podmienok bola pre vyhlásenie verejného obstarávania podstatná.
Verejný obstarávateľ vyhlási novú súťaž po tom, čo vykoná nevyhnutné úpravy súťažných podkladov najmä v časti Opis predmetu zákazky, a to v zmysle eurokonformného výkladu novoprijatej európskej legislatívy.
Voči zrušeniu verejného obstarávania je možné podať námietku v súlade s § 170 zákona o verejnom obstarávaní v lehote do desať dní odo dňa vykonania úkonu zrušenia verejného obstarávania.